
 10.8.2021
 BG
 Официален вестник на Европейския съюз
 L 287/13
 РЕШЕНИЕNo 1/2021 НА КОМИТЕТА ЗА МИТНИЧЕСКО СЪТРУДНИЧЕСТВО МЕЖДУ ДЪРЖАВИТЕ ОТ ИЗТОЧНА И ЮЖНА АФРИКА И ЕВРОПЕЙСКИЯ СЪЮЗ
 от 2 август 2021 година
 за дерогация от правилата за произход, определени в протокол 1 към временното Споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, за да се вземе предвид особеното положение в Мавриций по отношение на осолената баракуда [2021/1316]
 КОМИТЕТЪТ ЗА МИТНИЧЕСКО СЪТРУДНИЧЕСТВО,
 като взе предвид временното Споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, и по-специално член 43, параграф 4 от Протокол 1 към него,
 като има предвид, че:
 (1)
 Временното Споразумение за създаване на рамка за Споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна (1)(наричано по-нататък „временното СИП“) се прилага временно от 14 май 2012 г. между Съюза и Република Мадагаскар, Република Мавриций, Република Сейшели и Република Зимбабве. От 7 февруари 2019 г. то се прилага временно и между Европейския съюз и Съюза на Коморските острови.
 (2)
 Протокол 1 към временното СИП между ЕС и ИЮА относно определението на понятието „продукти с произход“ и методите на административно сътрудничество беше изменен с Решение No 1/2020 на Комитета по СИП от 14 януари 2020 г., което изменение породи действие на 31 март 2020 г. (2)
 (3)
 Съгласно член 44, параграф 1 от Протокол 1 Комитета за митническо сътрудничество между държавите от Източна и Южна Африка и Европейския съюз (наричан по-нататък „Комитетът за митническо сътрудничество между ИЮА и ЕС“) може да приеме решение за предоставяне на дерогация от правилата за произход, определени в посочения протокол.
 (4)
 На 2 октомври 2017 г. Комитетът за митническо сътрудничество между ИЮА и ЕС прие Решение No 2/2017, с което бе предоставена дерогация от правилата за произход по отношение на 120 тона осолена баракуда, внесени в Европейския съюз от 2 октомври 2017 г. до 1 октомври 2018 г.
 (5)
 На 14 януари 2019 г. Комитетът за митническо сътрудничество между ИЮА и ЕС прие Решение No 1/2019, с което бе предоставена втора дерогация от правилата за произход по отношение на 100 тона осолена баракуда, внесени в Европейския съюз от 14 януари 2019 г. до 13 януари 2020 г.
 (6)
 На 5 май 2020 г. Комитетът за митническо сътрудничество между ИЮА и ЕС прие Решение No 1/2020, с което бе предоставена трета дерогация от правилата за произход по отношение на 100 тона осолена баракуда, внесени в Европейския съюз от 5 май 2020 г. до 4 май 2021 г.
 (7)
 На 31 март 2021 г., в съответствие с член 44, параграф 1 от Протокол 1 към временното СИП, Мавриций подаде четвърто искане за дерогация от правилата за произход по отношение на 120 тона осолена баракуда от позиция по ХС 0305 69,